Puntiagudas
Puntiagudas (isp. Volcán Puntiagudo), dar vadinamas Kordon Senisosu (Cordón Cenizos) – ugnikalnis Čilėje, Los Lagoso regione, į šiaurės rytus nuo Osorno ugnikalnio. Aukštis 2493 m. Pietinėje pašlaitėje telkšo Todos los Santoso ežeras, o šiaurinėje – Rupanko ežeras. Viršūnė padengta ledynais, labai stati ir praktiškai neįveikiama. Dalis kalno priklauso Vicente Pérez Rosales nacionaliniam parkui.